แนะซื้อ ADVANC-SHIN ปันผลดีอีก 1 ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...เจียนนัย อุตะมะ
นักวิเคราะห์เชียร์ซื้อหุ้นบริษัท แอดวานซ์ อินโฟร์ เซอร์วิส (ADVANC) และบริษัทแม่คือ บริษัท ชิน คอร์ปอเรชั่น (SHIN) เพราะจากนี้ไปอีก 1 ปี ลุ้นรับปันผลรวม 18.60 บาท อัตราผลตอบแทน 21% ของ ADVANC ที่จะส่งผลดีต่อบริษัทแม่ด้วย เพราะปัจจุบันทั้งสองหุ้นไม่เกี่ยวกับการเมืองแล้ว
วันที่ 26 ก.พ. ที่เป็นวันชี้ชะตาอดีตนายกรัฐมนตรี “ทักษิณ ชินวัตร” กับการยึดเงิน 7.6 หมื่นล้านบาท ที่ได้จากการขายหุ้น SHIN “ซึ่งไม่เกี่ยวกับบริษัท” เพราะ่ “ทักษิณ” ได้ขายหุ้น SHIN ให้กลุ่มเทมาเซกแห่งสิงคโปร์ ตั้งแต่ต้นปี 2549 
“ขอบอกว่า ‘ไม่เกี่ยวและไม่มีผลกระทบต่อ SHIN และ/หรือ ADVANC’ ใดๆ เลย เพราะไม่ว่าเงินดังกล่าวจะถูกยึดมาเป็นของแผ่นดินหรือไม่ SHIN และ ADVANC ก็ยังคงดำเนินธุรกิจตามปกติ และก็ไม่มีผลกระทบถึงพันธมิตรอย่างเทมาเซกด้วยซ้ำ เพราะคดีความดังกล่าวเป็นเรื่องส่วนตัวของคุณทักษิณ เพราะฉะนั้นอย่าเข้าใจผิด” นักวิเคราะห์บล.ธนชาต ให้ความเห็น
ทั้งนี้ หากการเมือง/ประเทศไทยโดยรวมเกิดความวุ่นวายจะส่งผลกระทบไปหมด ทั้งสภาพจิตใจของคนไทย เศรษฐกิจของประเทศ และตลาดหุ้นไทย
นักวิเคราะห์บล.ธนชาต วิเคราะห์ว่า หากตัดความเสี่ยงของระบบ/ความเสี่ยงจากภายนอก (Market Risk) ออกไป พบว่า ADVANC &amp; SHIN เข้าข่าย “ความเสี่ยงต่ำผลตอบแทนสูง” ซึ่งไม่มีในตำราเล่มใด คือเป็นหุ้นที่มีความเสี่ยงต่ำมาก (เพราะธุรกิจมือถือ/ICT กลายเป็นปัจจัย ที่ 5 ในการดำรงชีวิต และฐานะการเงินเยี่ยมยอด) และให้ผลตอบแทนสูงมากในรูปเงินปันผลและอาจสูงที่สุดเป็นประวัติการณ์
หากซื้อ ADVANC และ/หรือ SHIN ในวันนี้ และถือไปจนถึงประมาณเม.ย. ปีหน้า จะได้รับปันผลทั้งหมด 3 งวด (จ่ายปีละ 2 ครั้ง XD เม.ย. &amp; ส.ค.) รวม 18.60 บาท สำหรับ ADVANC ซึ่งหมายถึงอัตราผลตอบแทน 21%!!! ส่วน SHIN ในช่วงเวลาเดียวกันคาดจ่ายปันผลรวม 7.34 บาท อัตราผลตอบแทน 25% ซึ่งไม่น่าจะมีบริษัทยักษ์ใหญ่ที่ไหนทำได้เหมือน ADVANC &amp; SHIN (ในขณะที่ปันผลขั้นต่ำต่อปี ซึ่งเสมือนเป็นการการันตีทางอ้อมสำหรับ ADVANC @ 6.30 บาท (อัตราผลตอบแทน 7%) และ SHIN @ 2.40 บาท (อัตราผลตอบแทน 8%) ซึ่งก็ยังสูงกว่า อันผลตอบแทนปันผลของตลาด ซึ่งอยู่แค่เพียง 4%) 
มุมมองเชิงพื้นฐาน ADVANC แนะนำ “ซื้อ” เป้า 100 บาท โอกาสราคาปรับขึ้น 12% ซึ่งส่วน SHIN ในเชิงพื้นฐานไม่มีคำแนะนำอย่างเป็นทางการ
ดังนั้น จึงแนะนำ “ซื้อ” แล้วขอให้ถือยาวไปถึงเม.ย.ปีหน้า เพื่อกินปันผล 3 งวด รวม 18.60 บาท (อัตราผลตอบแทน 21%) สำหรับ ADVANC และ 7.34 บาท (อัตราผลตอบแทน 25%) สำหรับ SHIN (หมายเหตุ : ตั้งแต่เกิดมายังไม่เคยเห็นบริษัทใหญ่พื้นฐานดีที่ไหนใจป้ำจ่ายปันผลมากเท่านี้มาก่อน และทำธุรกิจที่กลายเป็นปัจจัยสำคัญในการดำเนินชีวิตด้วย (มือถือ/ICT)
นอกจากนั้น หุ้นบริษัท ชิน คอร์ปอเรชั่น (ปิด 29.25 บาท เป้า 35 บาท โอกาสราคาปรับขึ้น 20%) เพราะเมื่อ “ลูก” คือ ADVANC ทำดี “แม่” ซึ่งคือ SHIN (ถือหุ้น ADVANC 43%) ย่อมมีความสุขไปด้วยเช่นกันหากถือหุ้น SHIN จากนี้ไปอีกประมาณ 1 ปี (ADVANC &amp; SHIN มักขึ้น XD เวลาไล่เลี่ยกัน) มีโอกาสได้รับปันผลรวม 7.34 บาท (แบ่งเป็น 3.28 บาท สำหรับครึ่งหลังปี 2552 และ 4.07 บาท สำหรับปี 2553) คิดเป็นปันผลสูงถึง 25% จึงแนะนำ “ซื้อสุด” อีกเช่นกัน แต่อาจต้องไล่ราคาหน่อยเพราะของดีมีน้อย (หุ้นหมุนเวียนแค่ 4% หรือ 123 ล้านหุ้น ที่เหลือ 96% ถือโดย “เทมาเซก”) 
ADVANC มีกำไรสุทธิ 4,106 ล้านบาท ต่ำกว่าที่สถาบันวิจัยนครหลวงไทยคาดการณ์ไว้ที่ 4,269 ล้านบาท และที่ตลาดคาดการณ์ไว้ที่ 4,273 ล้านบาท เนื่องจากบริษัทบันทึกผลขาดทุนจากการด้อยค่าสินทรัพย์ที่เป็นเครื่องมือและอุปกรณ์คอมพิวเตอร์ของบริษัทร่วม 561 ล้านบาท หากไม่รวมรายการดังกล่าว ADVANC จะมีกำไรสุทธิ 4,667 ล้านบาท สูงกว่าประมาณการ ซึ่งเป็นผลจากรายได้จากการบริการเพิ่มขึ้น 4% อัตรากำไรขั้นต้นที่ดีขึ้น และค่าใช้จ่ายดอกเบี้ยที่ลดลง ทำให้กำไรสุทธิของปี 2552 รวมเป็น 17,055 ล้านบาท เติบโต 4% จากปี 2551
อัตรากำไรก่อนหักดอกเบี้ยภาษีและค่าเสื่อมราคา (EBITDA Margin) เพิ่มสูงจากการลดต้นทุนชดเชยกับการลดลงของรายได้ ถึงแม้ว่าในปี 2552 รายได้รวมจากการให้บริการไม่รวม IC จะลดลง 2% จากปี 2551 ซึ่งปัจจัยลบสำคัญ คือ รายได้โรมมิงต่างประเทศที่ลดลงมากถึง 24% จากจำนวนนักท่องเที่ยวที่ลดลง และรายได้จากบริการเสียงที่ลดลง 5% เนื่องจากปริมาณการใช้โทรศัพท์ของผู้บริโภคลดต่ำลงจนทำให้บริษัทต้องใช้โปรโมชันที่ลดรายได้ค่าบริการต่อเดือนลง 10% เป็น 235 บาท
แต่ ADVANC ยังสามารถสร้างกระแสเงินสดจากการดำเนินงานได้อย่างแข็งแกร่งที่ 45,892 ล้านบาท ลดลงเพียง 1% และมี EBITDA Margin ที่สูงขึ้นเป็น 44.8% เนื่องจากการควบคุมค่าใช้จ่ายในการขายและบริหาร รวมถึงค่าซ่อมบำรุงโครงข่ายที่ลดลง และการลดงบลงทุนตามภาวะเศรษฐกิจที่ชะลอตัว
เป้าหมายธุรกิจยังอยู่บนเกณฑ์ที่ไม่มีการประมูลใบอนุญาตของ 2.1 GHz : ADVANC วางเป้าหมายที่จะเพิ่มรายได้การให้บริการอีก 3% เป็น 8.4 หมื่นล้านบาท แต่คาดว่า EBITDA Margin จะลดลงต่ำกว่าระดับ 44% เนื่องจากค่าใช้จ่ายโครงข่ายจะเพิ่มขึ้น บริษัทคาดหวังจะเพิ่มกระแสเงินสดหักเงินลงทุน (EBITDA – CAPEX) 12% เป็นประมาณ 4 หมื่นล้านบาท จาก 3.6 หมื่นล้านบาท จากการลดงบลงทุนเหลือ 6,200 ล้านบาท ซึ่งส่วนใหญ่จะถูกใช้สำหรับการเพิ่มประสิทธิภาพในการให้บริการข้อมูล และการให้บริการ 3G ของคลื่น 900 MHz
สำหรับเงินปันผลของปี 2553 สถาบันวิจัยนครหลวงไทยคาดว่าจะไม่สูงเท่ากับปี 2552 เนื่องจาก ADVANC อาจจะต้องเตรียมเงินสำหรับการประมูลใบอนุญาตของคลื่น 2.1 GHz ที่บริษัทต้องใช้เงินลงทุนสูงถึง 1.5 หมื่นล้านบาทต่อปี ติดต่อกันเป็นเวลา 3 ปี กำไรปกติไตรมาส 4/2552 ฟื้นตัว 11% จากช่วงเดียวกันของปีก่อน เป็น 4,390 ล้านบาท ใกล้เคียงคาด 
ADVANC รายการผลประกอบการปี 2552 ใกล้เคียงคาดมีกำไรปกติ 1.73 หมื่นล้านบาท หรือ 5.82 บาท/หุ้น ตกลง 8% จากปีก่อนหน้าเนื่องจากภาวะเศรษฐกิจและการชะลอตัวของอุตสาหกรรมท่องเที่ยว อย่างไรก็ดี การลดค่าใช้จ่าย (ด้วยการเจรจาลดค่าธรรมเนียม การลดลง 17% ของค่าใช้จ่ายทางการตลาด และค่าใช้จ่ายทั่วไปที่ลดลง 5%) และการลดเงินลงทุน (จาก 1.26 หมื่นล้านบาท ในปีก่อนหน้าเป็น 9,900 ล้านบาท ช่วยเพิ่มกระแสเงินสดอิสระถึง 28% เป็น 3.1 หมื่นล้านบาท